'कबीर सिंह' की एक्ट्रेस ने पहनी ऐसी ड्रेस, फैन्स बुलाने लगे 'मैगी'  
कियारा आडवाणी की फोटो हुई वायरल
येलो रंग की पहनी थी ड्रेस
फैन्स ने बता डाला 'मैगी'
'कबीर सिंह (Kabir Singh)' फिल्म से बॉक्स ऑफिस पर धूम मचा देने वाली एक्ट्रेस कियारा आडवाणी (Kiara Advani) की एक फोटो सोशल मीडिया पर छाई हुई है, और इस फोटो को लेकर फैन्स बहुत ही दिलचस्प कमेंट भी कर रहे हैं. कियारा आडवाणी (Kiara Advani) ने अपने इंस्टाग्राम पर एक फोटो पोस्ट की थी, इस फोटो में कियारा आडवाणी ने पीले रंग की ड्रेस पहन रखी थी, बस फिर क्या था. फैन्स इस पीली ड्रेस को लेकर कमेंट करने लगे. फैन्स ने कियारा आडवाणी (Kiara Advani) की ड्रेस का मजाक बनाते हुए उसे 'मैगी' तक बता डाला. इस तरह कियारा आडवाणी की ये फोटो सोशल मीडिया पर खूब वायरल भी हो रही है.
A post shared by KIARA (@kiaraaliaadvani) on Sep 3, 2019 at 7:58am PDT
बॉलीवुड एक्ट्रेस कियारा आडवाणी (Kiara Advani) को इस फोटो पर ट्रोलर्स का सामना करना पड़ा. दरअसल 'कबीर सिंह' की एक्ट्रेस ने इंस्टाग्राम पर पीले रंग की लंबी फेदरी ऑफ-शॉल्डर ड्रेस पहने हुए फोटो डाली थी. फैन्स ने कियारा आडवाणी की ड्रेस की तुलना मैगी से कर डाली. एक यूजर ने कमेंट किया, 'मसाला मैगी.' दूसरे ने लिखा, 'जब आपको मैगी बहुत ज्यादा पसंद हो.' वहीं एक अन्य ने लिखा, 'अगर आप मैगी खाकर थक गए हैं तो उसका गाउन बना लीजिए. खाना बर्बाद होने से रोकने का मजेदार तरीका.'
A post shared by KIARA (@kiaraaliaadvani) on Aug 20, 2019 at 4:49am PDT
अगर वर्कफ्रंट की बात करें तो बॉलीवुड एक्ट्रेस कियारा आडवाणी (Kiara Advani) जल्द ही अक्षय कुमार के साथ आगामी फिल्म 'गुड न्यूज' में नजर आएंगी. फिल्म में करीना कपूर, दिलजीत दोसांझ भी है. यह फिल्म इस साल के अंत तक रिलीज हो सकती है.